laion/Wikipedia-Exotic huggingface dataset:
הפקולטה להנדסה ע"ש אלכסנדר קופקין

הפקולטה להנדסה ע"ש אלכסנדר קופקין היא פקולטה להנדסה באוניברסיטת בר-אילן שברמת גן. דיקן הפקולטה הוא פרופ' זאב זלבסקי וסגניו הם פרופ' שרון גנות ופרופ' רחלה פופובצר. הפקולטה הוקמה באוקטובר 2011 והחליפה את המחלקה להנדסה הקיימת (ובכך הפכה לפקולטה השמינית באוניברסיטה). הדיקן הראשון בתקופה זו היה פרופ' ג'ורג' מושיץ ובפקולטה פעלו בתחילה ארבע מגמות: אלקטרואופטיקה. תקשורת, מיקרוביולוגיה ועיבוד אותות. לימודי הנדסת המחשבים בפקולטה דורגו במיקום 151–200 בדירוג שנגחאי. באוקטובר 2020 הוחלט על הקמת פארק מדע שיתפרס על שטח של 10,000 מ"ר בסמוך למבני הפקולטה. מדיה וקבצים בנושא הפקולטה להנדסה ע"ש אלכסנדר קופקין בוויקישיתוף אתר האינטרנט הרשמי של הפקולטה להנדסה ע"ש אלכסנדר קופקין הפקולטה להנדסה ע"ש אלכסנדר קופקין, ברשת החברתית פייסבוק סגל אקדמי בכיר | הפקולטה להנדסה ע"ש אלכסנדר קופקין, באתר engineering.biu.ac.il בית הספר להנדסה בבר אילן קודם למעמד של פקולטה, באתר הידען, ‏2011-10-05 שחר אילן, ישראל בדירוג האקדמיות: חזקים במחשבים ומתמטיקה, חלשים בהנדסה, באתר כלכליסט, 27 באוגוסט 2018 עופר פטרסבורג, בבר-אילן הכריזו: "נקים פארק מדע בשטחי הקמפוס", באתר ישראל היום
Spread Your Wings

"Spread Your Wings" הוא שיר של להקת הרוק הבריטית קווין, מתוך האלבום News of the World משנת 1977. הוא נכתב על ידי בסיסט הלהקה ג'ון דיקון, ויצא כצד א' של הסינגל "Sheer Heart Attack" בשנת 1978. השיר כולל את פרדי מרקורי בפסנתר ובשירה, בריאן מיי בגיטרה חשמלית, רוג'ר טיילור בתופים וג'ון דיקון בגיטרה בס וגיטרה אקוסטית. גרסה חיה לשיר מופיעה באלבום הלהקה Live Killers משנת 1979. השיר הגיע למקום ה-34 במצעד הסינגלים הבריטי. השיר לא יצא כסינגל בצפון אמריקה. עם זאת, הגרסה החיה מ-Live Killers הוצגה כצד B ללהיט של קווין משנת 1979, "Crazy Little Thing Called Love", שהגיע למקום הראשון במצעד הבילבורד הוט 100 בארצות הברית. פרדי מרקורי – זמרה, פסנתר בריאן מיי – גיטרה חשמלית רוג'ר טיילור – תופים, כלי הקשה ג'ון דיקון – בס, גיטרה אקוסטית מידע על היצירה "Spread Your Wings" באתר מיוזיק בריינז גרסאות נוספות ל"Spread Your Wings" באתר SecondHandSongs סרטון השיר "Spread Your Wings" באתר יוטיוב
קירן סמית'

קירן סמית' (באנגלית: Kieran Smith; נולד ב-20 במאי 2000) הוא שחיין אמריקאי זוכה מדליית ארד אולימפית (טוקיו 2020) במשחה ל-400 מטר חופשי. סמית' מתאמן באוניברסיטת פלורידה בהדרכתו של שחיין העבר והאלוף האולימפי אנתוני נסטי. בתחרות שנערכה באובורן, אלבמה ב-19 בפברואר 2020 קבע סמית' במשחה ל-500 יארד חופשי שיא אמריקה חדש של 4:06.32 דקות. בתחרות שנערכה בקולומביה, מיזורי ב-24 בפברואר 2021 השווה סמית' במשחה ל-500 יארד חופשי את שיאו האמריקאי במשחה ל-500 יארד חופשי בתוצאה של 4:06.32 דקות. באליפות ארצות הברית ששימשה כמבחנים האמריקאים לאולימפיאדת טוקיו שנערכו באומהה, נברסקה ביוני אותה שנה הוא זכה ב-3 מדליות, 2 זהב ו-1 ארד. מדליות זהב, במשחה ל-200 מטר חופשי בשיא אישי חדש של 1:45.29 דקות, לפני טאונלי האס (1:45.66 דקות) ובמשחה ל-400 מטר חופשי בשיא אישי חדש של 3:44.89 דקות, לפני ג'ק מיטשל (3:48.17 דקות). מדליית ארד במשחה ל-200 מטר מעורב אישי בתוצאה של 1:57.23 דקות, אחרי מייקל אנדרו שקבע שיא אישי חדש של 1:55.44 דקות וצ'ייס קייליש (1:56.97 דקות). במשחקים עצמם הוא זכה במדליית ארד במשחה ל-400 מטר חופשי בשיא אישי חדש של 3:43.94 דקות, אחרי אחמד חפנאווי מתוניסיה (3:43.36 דקות) וג'ק מקלופלין מאוסטרליה (3:43.52 דקות). נוסף לכך, הוא סיים במקום שישי במשחה ל-200 מטר חופשי בתוצאה של 1:45.12 דקות. בשלב חצי הגמר הוא קבע שיא אישי חדש של 1:45.07 דקות. 200 מטר חופשי: 1:44.74 דקות (2021) 400 מטר חופשי: 3:43.94 דקות (2021) 200 מטר מעורב אישי: 1:57.23 דקות (2021) 200 מטר חופשי: 1:41.78 דקות (2022) 400 מטר חופשי: 3:35.99 דקות (2022) קירן סמית', ברשת החברתית אינסטגרם קירן סמית', באתר olympedia.org קירן סמית', באתר Swimrankings קירן סמית', באתר SwimSwam Former Ridgefield High School Student On His Way To The Olympics, באתר Patch
הר רוברט סקוט

הר רוברט סקוט (באנגלית: Mount Robert Scott) הוא הר ברכס חבר העמים, שבהרי המלכה מוד, באזור חוף דופק של שטח חסות רוס, שבאנטארקטיקה. ההר ממוקם בסמוך מדרום לרכס אבוני. ההר ממוקם בין הר הארקורט והר קתלין, ומתנשא מעל צידו המזרחי של שפכו של קרחון בירדמור אל מדף הקרח רוס. גובהו של ההר 1,000 מטרים מעל פני הים; הר רוברט סקוט הוא ההר ה-2,170 בגובהו באנטארקטיקה. פסגת ההר שטוחה, ומכוסה שלג. ההר התגלה על ידי המשלחת הבריטית לאנטארקטיקה (משלחת נמרוד), אשר חקרה את אנטארקטיקה בין השנים 1907–1909, בפיקודו של ארנסט שקלטון. שקלטון נתן להר את שמו. שקלטון קרא להר על שמו של קפטן רוברט פ. סקוט, מהצי המלכותי הבריטי. שקלטון השתתף במשלחת הבריטית הלאומית לאנטארקטיקה (משלחת דיסקברי), בפיקודו של רוברט סקוט, אשר חקרה את אנטארקטיקה בין השנים 1901–1904. הר רוברט סקוט באתר הסקר הגאולוגי של ארצות הברית הר רוברט סקוט באתר הגאזט האנטארקטי של ממשלת ניו זילנד הר רוברט סקוט באתר הגאזט האנטארקטי של ממשלת אוסטרליה הר רוברט סקוט באתר הגאזט האנטארקטי המשווה SCAR של ממשלת אוסטרליה הר רוברט סקוט באתר peakery (מרחקים לאתרים סמוכים) מזג אוויר נוכחי עדכני בהר רוברט סקוט (לרבות נתוני שקיעת / זריחת שמש/ ירח עדכניים) תחזית מזג אוויר עדכנית ארוכת טווח עבור הר רוברט סקוט נתוני מזג אוויר היסטוריים עבור הר רוברט סקוט סטטיסטיקות מזג אוויר עבור הר רוברט סקוט ההודעה הרשמית על מתן שמות אנטארקטיים בצו פרסום השמות הרשמי של ממשלת ניו זילנד גאזט השמות האנטארקטיים הרשמי של ארצות הברית מידע גאוגרפי והיסטורי באתר הסקר הגאולוגי של ארצות הברית מידע גאוגרפי והיסטורי באתר הגאזט האנטארקטי המשווה SCAR של ממשלת אוסטרליה מידע על גובה ההר
בוב מלאך

בוב מלאך (באנגלית: Bob Malach; נולד ב-23 באוגוסט 1954 בפילדלפיה, פנסילבניה) הוא סקסופוניסט ג'אז אמריקאי. בצעירותו למד מלאך לנגן על מספר כלי נשיפה, וניגן עם להקות "Philly Soul" בפילדלפיה כמו The Stylistics ולהקת ה- O'Jays. מלאך הופיע לעיתים קרובות עם המפיק ג'ון לי והזמר ג'רי בראון. בוב מלאך ידוע בעיקר בזכות הנגינה על הסקסופון טנור, אך מנגן גם על סקסופון אלט, חליל וקלרינט. הוא ניגן בהרכבי הביג בנד של נגני החצוצרה לין ביוויאנו ושל לס אלגרט באמצע שנות השבעים. הוא עבר לניו יורק בשנת 1977, שם פגש את המתופף ובעל חברת ההקלטות Tenacious Records, אלפונס מוזון. הוא הקליט עם מוזון ויצא איתו לסבב הופעות באירופה. הסבב הוביל לשיתופי פעולה עם אמני ג'אז אירופאים, ביניהם נגן החליל ההולנדי כריס הינזה, הפסנתרן הגרמני יואכים קון, כנר הג'אז הצרפתי דידייה לוקווד (“Live in Montreux”), נגן החצוצרה הדני פאל מיקלבורג, פסנתרן הג'אז מישל פטרוצ'יאני, המתופף האיטלקי אלדו רומנו, הבסיסט הדני בו סטיף, והפסנתרן ההולנדי ג'ספר ואן ט'הוף. בארצות הברית, מלאך ניגן רבות הן בחוגי ג'אז והן עם מוזיקאי פופ, רוק וסול. בשנות ה-70 הוא עבד עם נגן הבס סטנלי קלארק. בשנות השמונים והתשעים, ניגן עם הוראס סילבר, הסקסופוניסט בוב מינצר, הגיטריסט רובן פורד, עם הזמר סטיבי וונדר. הוא ניגן גם בהרכבים של נגן הגיטרה סטיב מילר, ג'ו זאווינול, מייק סטרן, הקלידנים ג'ורג'י פיים ובן סידראן, הגיטריסטית לני שטרן והמתופף דייב וקל. מאז 1985 הוא חבר בלהקת הביג בנד של בוב מינצר ובשנת 1989 הוא הצטרף גם להרכב "Concert Jazz" של הפסנתרן ג'ורג' גרונץ. בשנת 1991 הצטרף למיילס דייוויס וקווינסי ג'ונס בפסטיבל הג'אז במונטרה. בנוסף, מלאך מופיע בהקלטות של להקת Loose Ends ולני שטרן, איוון פדוארט, מירוסלב ויטוס, מדונה ורבים אחרים. מבחינה סגנונית, בוב מלאך מזוהה לעיתים קרובות עם הסקסופוניסט מייקל ברקר, שנחשב לבעל ההשפעה המשמעותית ביותר עליו . מבקר הג'אז הגרמני, יואכים ארנסט ברנדט, אפיין פעם אחת את נגינת הסקסופון של מלאך:” הוקינס, טריין (ג'והן קולטריין), ג'ין אמונס, רולינס - כולם חיים בנגינה שלו.” מלאך הופיע בפסטיבל הג'אז באילת בשנת 2009 בהרכב של מייק סטרן. Some People (MPS, 1980) Mood Swing (Go Jazz, 1990) Dinner for Two with Jasper van 't Hof (MA Music, 1990) The Prague Concert with Jasper van 't Hof (P&J Music, 1992) The Searcher (Go Jazz, 1995) After Hours (Go Jazz, 1998) Conversations with Michel with Michel Petrucciani (Go Jazz, 2000) Pseudopodia with Jasper van 't Hof (In+Out, 2008) Louis Bellson, Originals (Stash, 1980) George Gruntz, First Prize (Enja, 1989) Bill O'Connell, Latin Jazz Fantasy (Random Chance, 2004) מדיה וקבצים בנושא בוב מלאך בוויקישיתוף בוב מלאך, באתר AllMusic (באנגלית) בוב מלאך, באתר MusicBrainz (באנגלית) בוב מלאך, באתר Discogs (באנגלית) בוב מלאך, באתר Songkick (באנגלית) ביקור בפסטיבל הג'אז באילת 2008 בוב מלאך באתר discogs בוב מלאך - Sax on the Web Bob Malach, Dansr (באנגלית אמריקאית) Ben Sidran, After Hours / Bob Malach | Production | Ben Sidran, bensidran (באנגלית) מוזיקה - אבישי כהן יחליף את דני גוטפריד, באתר www.habama.co.il Bob Malach, Discogs (באנגלית)
יוטו הוריגומה

יוטו הוריגומה (ביפנית: 堀米 雄斗; באנגלית: Yuto Horigome;‏ נולד ב-7 בינואר 1999) הוא גולש סקייטבורד מקצועי יפני. האלוף האולימפי הראשון (טוקיו 2020) בסקייטבורדינג. הוריגומה נולד בטוקיו, יפן, ולו 2 אחים. בגיל 7 התחיל לגלוש, אז בסקייטפארק מקומי בטוקיו, עם אביו, גולש סקייטבורד לשעבר, שגם לימד אותו לגלוש על סקייטבורד. מאז גיל 14 הוריגומה יצא למספר טיולי גלישה בארצות הברית, ובשל כך השלים את לימודיו התיכוניים בלמידה מרחוק. כשהיה בארצות הברית, הוריגומה גר בבתים של חבריו, ביניהם גולש הסקייטבורד המקצועי מיקי פאפא, בלוס אנג'לס. הוא נשאר בארצות הברית בעיקר בתקופות החורף, בשל עונת הקור ביפן. מאז שעבר לארצות הברית, הוריגומה התחרה במספר רב של תחרויות סקייטבורדינג אמריקאיות כדוגמת "Tampa Am" ו-"Dew Tour", והשתתף בסרטוני סקייטבורדינג. בגיל צעיר, הוריגומה קיבל חסות מסחרית מחברת דירקטוריון יפנית. עקב כישוריו מגיל צעיר, הוריגומה רצה לנסות את מזלו בארצות הברית. ב-2015 הוא השתתף בתחרות הסקייטבורדינג "Wild In The Parks" שנערכה בלוס אנג'לס, וסיים במקום השני. בלוס אנג'לס, הוא החל לצלם סרטוני סקייטבורדינג יחד עם מיקי פאפא, שבאותו זמן קיבל חסות מ-Blind Skateboards (אנ'). זמן קצר לאחר מכן, מיקי פאפא שוחח עם מנהל הקבוצה שלו והוריגומה הצטרף ל-Blind Skateboards באותה שנה. בינואר 2019, הוריגומה עזב את הקבוצה. במאי 2019, הוריגומה הצטרף לקבוצה April Skateboards, שבבעלות גולש הסקייטבורד המקצועי שיין או'ניל (אנ'), שהפך את הוריגומה למקצוען. נכון ל-30 ביולי 2019, הוריגומה מדורג במקום השני בדירוג הסקייטבורדינג העולמי (בגלישת רחוב) של World Skate (אנ'), הגוף המארגן של ענפי ההחלקה בספורט מטעם הוועד האולימפי הבינלאומי, עם 62,480 נקודות. בראש הדירוג נמצא נייג'ה יוסטון (אנ') האמריקאי עם 67,080 נקודות. נכון לאוגוסט 2019, הוריגומה מקבל חסות מסחרית מ-Nike SB,‏ April Skateboards,‏ Venture ו-Spitfire. הוריגומה קיבל את תואר "סקייטר השנה" בטקס פרסי Action Sports היפני ב-2017 וב-2018. להלן רשימת התחרויות ואירועי הספורט בהם השתתף הוריגומה: 2017: "For Days" (עבור בליינד סקייטבורדס) 2019: "April Skateboards Pro Part" (עבור Nike SB) מדיה וקבצים בנושא יוטו הוריגומה בוויקישיתוף יוטו הוריגומה, ברשת החברתית אקס (טוויטר) יוטו הוריגומה, ברשת החברתית אינסטגרם יוטו הוריגומה, באתר olympedia.org "Yuto Horigome's official X Games athlete biography". "Yuto Horigome Profile Bio: Ranking, Photos, Video Global Rank: 23rd Overall". "Yuto Horigome Interview: Speak Softly, and Carry a Big Stick". 2017-07-22. "Yuto Horigome". "Yuto Horigome – April Skateboards Pro Part". "[Voice of Freedom] Yuto Horigome". 2016-08-08. "Who Will Yuto Horigome Skate for Now That He's off Blind? ⋆ SKATE NEWSWIRE". 2019-01-23. "Worldskate - Skateboarding & Roller Sports - Results - OLYMPIC WORLD SKATEBOARDING RANKING". "Japan Action Sports Awards 2017 受賞者決定！！". "Japan Action Sports Awards 2018 受賞者決定！！！". "Yuto Horigome skater profile. Online skate videos and video parts by Yuto Horigome. | Skatevideosite". www.skatevideosite.com. "UPDATE: Nike SB Releases Yuto Horigome's Pro Debut Part ⋆ SKATE NEWSWIRE". 2019-05-16.
רחל רבינוביץ'

רחל רבינוביץ' (נולדה ב-1956) היא ציירת ישראלית. נולדה ב-1956 בקיבוץ דפנה בו גדלה ובו היא חיה ויוצרת גם כיום. בין השנים 1978–1982 למדה באקדמיה לאמנות ועיצוב בצלאל במחלקה לאמנות פלסטית. החל משנת 1983 היא מרצה במכון לאומנויות ובמסלול האקדמי שבמכללת תל-חי. הציגה בארץ בתערוכות יחיד וקבוצתיות רבות, בגלריות ובמוזיאונים. ציוריה נמצאים באוספים פרטיים ובאוסף מוזיאון בר דויד. ב־1980 קיבלה את פרס סמואל להצטיינות אקדמית[דרוש מקור] רבינוביץ' מציירת בדיו צבעוני על נייר ונעה בין פורמטים גדולי מידות לאינטימיים. בציוריה מתייחסת רבינוביץ' לדמותה בכך שהיא מציפה נושאים טעונים בשיח החברתי כמו נשיות וגילנות. הדמות הראשית בציוריה היא בת דמותה עצמה היוצאת למסעות וחוברת לאורגניזמים שונים בבית הגידול שלה, הטבע והסביבה של קיבוץ דפנה המהולים בפנטזיה. ציורים של רחל רבינוביץ' שפרירית זוהרת (2020) מי אש (2021) יקום מקביל (2018) אמנון ותמר (2019) מחבוא (2019) מדיה וקבצים בנושא רחל רבינוביץ' בוויקישיתוף האתר הרשמי של רחל רבינוביץ' יונתן הירשפלד על התערוכה "שחריר הנחלים" של רחל רבינוביץ' בכתב העת לאמנות "ערב רב" 29 באוקטובר 2016 רחל רבינוביץ' במרכז מידע לאמנות ישראלית טלי תמיר על התערוכה ראש בראש של רחל רבינוביץ' ובן זוגה האמן אלי קופלביץ'
רוזבדוב

רוזבדוב (בצ'כית: Rozvadov) הוא כפר במחוז פלזן הממוקם במערב צ'כיה, השוכן צמוד לגבול עם גרמניה, וממנו מתחיל הכביש המהיר D5 עד לפראג. עד לצירוף צ'כיה לאמנת שנגן ב-21 בדצמבר 2007, מעבר הגבול העיקרי בין גרמניה לצ'כיה היה בשטח הכפר. האזכור הראשון בכתב של רוזבדוב היה בשנת 1581. בית המכס שבכפר הוזכר לראשונה ב-1613, והבניין הקיים הוקם ב-1934. עד גרוש הגרמנים מצ'כוסלובקיה לאחר מלחמת העולם השנייה, באזור היה רוב דובר גרמנית. בשטח הכפר פועל הקינגס ריזורט בבעלות של לאון צוקרניק, אשר מכיל את חדר הפוקר הגדול ביותר באירופה. מדיה וקבצים בנושא רוזבדוב בוויקישיתוף אתר האינטרנט הרשמי של רוזבדוב היסטוריה של רוזבדוב באתר הרשמי Matthew Pitt,‏ Introducing The King's Casino Rozvadov: The Largest Poker Room In Europe, באתר PokerNews,‏ 24 במאי 2012 (באנגלית) ערך זה הוא קצרמר בנושא צ'כיה ובנושא יישובים באירופה. אתם מוזמנים לתרום לוויקיפדיה ולהרחיב אותו.
אוסטריה באירוויזיון 1962

אוסטריה באירוויזיון 1962 השתתפה עם השיר "Nur in der Wiener Luft", שבוצע על ידי הזמרת האוסטרית אלאונורה שוורץ. זו הייתה השתתפות השישית של אוסטריה בתחרות הזמר של האירוויזיון. רשות השידור האוסטרית בחרה באופן פנימי את שוורץ לייצוג המדינה. כשבוע לאחר חשיפת הנציגה, חשפה רשות השידור את השיר האוסטרי לאירוויזיון 1962, "Nur in der Wiener Luft", שנכתב על ידי ברונו אוהר, שנבחר גם למנצח על השיר. ב-18 במרץ 1962 בוצע השיר על ידי שוורץ באירוויזיון. שוורץ שובצה רביעית בסדר ההופעות, לפני דנמרק ואחרי ספרד. השיר הגיע למקום ה-15 והאחרון, עם 0 נקודות, יחד עם בלגיה, הולנד וספרד. זו הייתה הפעם הראשונה בהיסטוריית התחרות בה מדינה אינה זוכה לנקודות. Eurovision 1962 Results: Voting & Points
Vielleicht geschieht ein Wunder

"Vielleicht geschieht ein Wunder" (בעברית: "אולי יתרחש נס") הוא סינגל שהוקלט על ידי הזמרת הישראלית כרמלה קורן, וייצג את אוסטריה באירוויזיון 1963. השיר בוצע בשפה הגרמנית (למעט שורה אחת באנגלית). בשנת 1963 בחרה רשות השידור האוסטרית את קורן לייצוג המדינה במהדורה השמינית של תחרות הזמר של האירוויזיון. את שירה לתחרות כתב פיטר וולה והלחין ארווין האלץ. בעת שירתה מתארת קורן את תחנוניה לנס שיתרחש, והיא תמצא את בחיר לבה. בסוף השיר מתגלה כי תחנוניה היו לשווא, והיא תישאר לבד לנצח. לשיר קיימת גרסה רב-לשונית שהוקלטה באנגלית ובגרמנית. במרוצת השנים הקליטה קורן גם גרסאות באנגלית ובגרמנית בנפרד. ב-23 במרץ 1963 בוצע השיר על ידי קורן באירוויזיון. קורן שובצה רביעית בסדר ההופעות, לפני נורווגיה ואחרי גרמניה. השיר הגיע למקום השביעי עם 16 נקודות. Vielleicht geschieht ein Wunder, מילות השיר Eurovision 1963 Results: Voting & Points
כריסטיאן מרטין

כריסטיאן מרטין (באנגלית: Christian Martyn; נולד ב-23 בפברואר 2000) הוא שחקן קנדי, שהתפרסם בזכות תפקידו כפין בקסטר בסרט "שכחו אותי בבית 5". מרטין נולד בקנדה ב-23 בפברואר 2000; אימו, לורי, היא רופאת משפחה ואם חד-הורית. יש לו אח ואחות גדולים, מאק ומקיילה. מרטין החל לשחק עוד בזמן לימודיו בבית הספר. בשנת 2009 לקח שיעורי משחק בלוס אנג'לס; ובאותה שנה כבר שיחק בסרט הטלוויזיה "Too Late to Say Goodbye" של ערוץ הכבלים LMN, בתפקיד של טיילור קורבין, בנו הצעיר של דמותו של רוב לאו. בשנת 2010 קיבל את תפקידו הראשי הראשון בסרט הקולנוע "Snowmen". בשנת 2012 קיבל את תפקידו הידוע ביותר כפין בקסטר בסרט ההמשך "שכחו אותי בבית 5". לאחר מכן שיחק בעיקר בסדרות טלוויזיה כמו "הצלה צפונית", "כנפי העל", "נורמן פיקסטריפס" ו-"אן עם הצמות". כריסטיאן מרטין, ברשת החברתית אקס (טוויטר) כריסטיאן מרטין, ברשת החברתית אינסטגרם כריסטיאן מרטין, במסד הנתונים הקולנועיים IMDb (באנגלית) Christian Martyn bei es.famousbirthdays.com, abgerufen am 7. März 2021.
דסאואר

דסאואר הוא שם משפחה ממקור גרמני, המעיד על כך שנושאו או אבותיו מקורם בעיר דסאו. האם התכוונתם ל... גאבור דסאואר – שמו המקורי של גאבור דריגיי, סופר, מחזאי, מהנדס מכונות יהודי-הונגרי גבריאל דסאואר – רב הונגרי יוליוס דסאואר – רב וסופר תאולוגי הונגרי, בנו של גבריאל מוריץ דסאואר – היה רב הונגרי ועיתונאי, בנו של גבריאל דסאו
עלי ג'בארין

עלי ג'בארין (נולד ב-25 בנובמבר 1993) הוא שחקן גו ישראלי ואירופאי, בעל דן 2 מקצועי מפדרציית גו האירופית. ג'בארין נולד בישראל בשנת 1993. הוא החל להתעניין במשחק הגו אחרי שצפה בסדרת האנימה היקארו נו גו. בשנת 2006 החל לשחק גו באינטרנט, ובשנת 2009 זכה במקום ראשון באליפות אירופה לנוער. לאחר שסיים בית ספר, הוא למד גו בקוריאה, ובהמשך גם בסין. בשנת 2014, ג'בארין והשחקן הסלובקי פאבול ליסי הפכו לראשונים שזכו בדירוג דן מקצועי מפדרציית גו האירופית על סמך תוצאות הטורניר הראשון מסוג זה. ג'בארין לקח את המקום השני עם 5 ניצחונות ותבוסה אחת. בשנים 2015 ו-2016 הוא לקח את המקום השני באליפות אירופה, בשנת 2018 הוא זכה בארד. נכון לשנת 2020 ג'בארין הוא חבר וועד של אגודת הגו הישראלית. ג'בארין מתגורר ביפו ולומד תואר במדעי המחשב. הדירוג של עלי ג'בארין ב- europeangodatabase.eu ניר צדוק, באליפות ישראל ב"גו", כל העיניים נשואות לעלי ג'בארין, הגאון מיפו, באתר הארץ, 22 ביוני 2022 משחק האסטרטגיה הסיני גו, עם עלי ג׳בארין בפודקאסט "להבין את סין", באתר רלוונט "Ali Jabarin" (באנגלית). נבדק ב-2021-07-26. "An interview with Ali Jabarin, European Youth Go Champion-2009" (באנגלית). נבדק ב-2021-07-26. "1st European Pro Qualification 2014" (באנגלית). נבדק ב-2021-07-26. "ועד אגודת הגו הישראלית 2020". נבדק ב-2021-07-26.
רדיפה (סרט)

רדיפה (באנגלית: The Chase) הוא סרט דרמה אמריקאי משנת 1966 בבימויו של ארתור פן, עם מרלון ברנדו, רוברט רדפורד וג'יין פונדה בתפקידים הראשיים. התסריט נכתב על ידי ליליאן הלמן והוא מבוסס על רומן ומחזה בשם זה מאת הורטון פוט (1952). שני אסירים בורחים, נתקלים באדם ואחד הורג אותו ובורח. השני ממשיך בדרך לעיירה כשכל התושבים רודפים אחריו ובטוחים שהוא הרוצח. "באבר" ריבס (רוברט רדפורד) נמלט מבית הכלא ביחד עם אסיר נוסף. הם נתקלים במכונית, עוצרים אותה והאסיר השני רוצח את האיש ונמלט במכוניתו. באבר ממשיך לעיירה וכעבור זמן קצר כל התושבים מאמינים שהוא הרוצח וממתינים לו. ואל רוג'רס (אי. ג'י. מרשל) הוא בנקאי עשיר ושולט על רוב נכסי העיירה. בנו ג'ייק (ג'יימס פוקס) מאוהב באנה ריבס (ג'יין פונדה) ומנהל אתה יחסים חשאיים. קאלדר (מרלון ברנדו) הוא השריף של העיירה. הוא ואשתו רובי (אנג'י דיקינסון) אינם אוהבים את אנשי העיירה המושחתים והגזענים ומתכננים לעזוב את המקום לאחר שיחסכו כסף. קאלדר מבקר אצל אמו של באבר (מרים הופקינס) ומבטיח שיעשה הכל כדי שלא ייפגע. התושבים חוגגים יום הולדת לואל רוג'רס וממשיכים במסיבת שתייה פרועה. אמילי סטיואראט (ג'ניס רול), אשתו של אדווין סטיוארט, סגננו של ואל, משתכרת ועוגבת על דמון פולר (ריצ'רד ברדפורד), בעלה של השתיינית מרי פולר (מרתה הייר). באבר מגיע בלילה למגרש של גרוטאות של מכוניות ומבקש מהבעלים לסטר ליצור קשר עם אנה. לסטר נתפס ונכלא אך מסרב למסור פרטים על מקומו של באבר. רק לאחר חקירה אלימה מצד ואל רוג'רס הוא מוסר פרטים. התושבים זועמים על השריף ה"רך" ותוקפים אותו קשות. לבסוף מגיעים כולם למגרש המכוניות והתושבים הנלהבים מתחילים להצית אותו. ג'ייק נפגע בהתפוצצות ומת. באבר מחולץ על ידי קאלדר, מגיע לבית השריף ושם נהרג מיריות אחד התושבים. למחרת אורזים קאלדר ואשתו את חפציהם ועוזבים את העיירה. מדיה וקבצים בנושא רדיפה בוויקישיתוף "רדיפה", במסד הנתונים הקולנועיים IMDb (באנגלית) "רדיפה", באתר נטפליקס "רדיפה", באתר AllMovie (באנגלית) "רדיפה", באתר Rotten Tomatoes (באנגלית) "רדיפה", באתר אידיבי "רדיפה", במסד הנתונים הקולנועיים KinoPoisk (ברוסית) אורי קליין, למה אמריקה שנאה את הסרט הזה של רוברט רדפורד, באתר הארץ, 17 באוגוסט 2016 קדימון לרדיפה 1966, באתר יוטיוב רדיפה 1966, באתר TCM
סמושטטארפלווה

סמושטטארפלווה (בהונגרית: Szamostatárfalva) הוא כפר קטן במחוז סבולץ'-סטמאר-ברג שבצפון מזרח הונגריה. כמו יישובים רבים באירופה גם בסמושטטארפלווה מספר התושבים נמצא בירידה. כך, בשנת 1990 היה מספר התושבים 326 ובשנת 2020 רק 310 תושבים. הכפר ואזורו מיושבים לסירוגין מאז התקופה הנאוליתית ושמו מוזכר לראשונה מתעודות משנת 1181. יהודים בודדים חיו בסמושטטארפלווה במאה ה-18 ובמאה ה-19. בשנת 1944 נרצחו חלק מתושביה בשואת יהודי הונגריה. מדיה וקבצים בנושא סמושטטארפלווה בוויקישיתוף אתר האינטרנט הרשמי של סמושטטארפלווה נתוני הכפר באתר הלמ"ס ההונגרי תיעוד יהודי סמושטטארפלווה שנרצחו בשואה מפקדי האוכלוסין של יהודי הונגריה, 1993
מונוגמיה

מונוגַמיה (מיוונית – מוֹנוֹ = יחיד, גַמוֹס = נישואין) היא מערכת יחסים זוגית בין שני בני אדם השומרים אמונים לבן זוג אחד בלבד. המצב ההפוך בו ליחיד ישנם מספר פרטנרים נקרא פוליגמיה. מונוגמיה מתבטאת בין היתר גם בצורה רשמית, בה בני זוג נרשמים כנשואים או ידועים בציבור. המונוגמיה היא צורת התא המשפחתי המקובלת כיום והייתה מקובלת גם בעבר ברוב החברות והתרבויות בעולם. לעיתים מדובר במונוגמיה סדרתית: מצב שבו אין לאדם יותר מפרטנר אחד ליחסי מין בעת ובעונה אחת, אך יש לו יותר מפרטנר אחד לאורך החיים. בתרבויות המערביות מונוגמיה סדרתית הופכת להיות מקובלת יותר ויותר, במיוחד בשנות החיים שלפני הקמת תא משפחתי עם צאצאים, אך גם בשנים שלאחר מכן. במונוגמיה סדרתית מאבדים את היתרונות שבמונוגמיה שצוינו לעיל – לזכר האב לא מובטח כי הוא מגדל את צאצאיו ולנקבה לא מובטחת תמיכה בגידול הצאצאים. בכך עלולה המונוגמיה הסדרתית להפר את יציבות התא המשפחתי. כנגד זה, יתרון המונוגמיה הסדרתית הוא בכך שאפשר לבחור מעת לעת בני זוג שונים. מונוגמיה בטבע קיימת בייחוד בקרב חלק מהעופות. המונוגמיה חשובה במיוחד אצל בעלי החיים שצאצאיהם דורשים זמן גידול ממושך – לנקבה מובטחת תמיכה בגידול הצאצאים ולזכר מובטח כי הוא מגדל את צאצאיו. פוליגמיה מונוגמיה בבעלי חיים סמנה, ר., דיאלוג על מונוגמיה, באתר פסיכולוגיה עברית, ‏2013 סיינטיפיק אמריקן ישראל, ‏בחזקת שניים – המקור האבולוציוני של הזוגיות / בלייק אדגר, באתר "הידען", 13 בינואר 2015 ד"ר עדי יניב, להתמכר לאהבה, במדור "שאל את המומחה" באתר של מכון דוידסון לחינוך מדעי, 14 בפברואר 2024 מונוגמיה, באתר אנציקלופדיה בריטניקה (באנגלית) מערכות יחסים מונוגמיות, דף שער בספרייה הלאומית ערך זה הוא קצרמר בנושא מדעי החברה. אתם מוזמנים לתרום לוויקיפדיה ולהרחיב אותו.
דילון דה סילבה

דילון סנאן דה סילבה (באנגלית: Dillon Senan De Silva; נולד ב-18 באפריל 2002 בלונדון שבאנגליה) הוא כדורגלן סרי לנקאי, המשחק בעמדת קשר הכנף בקבוצת קווינס פארק ריינג'רס מהפוטבול ליג צ'מפיונשיפ ובנבחרת סרי לנקה. דה סילבה שיחק במחלקות הנוער של טוטנהאם הוטספר ובארקינג. בשנת 2017 הצטרף למחלקת הנוער של קווינס פארק ריינג'רס. דה סילבה נולד באנגליה אך לאור מוצאו של משפחתו הוא יכול לייצג את סרי לנקה. ב-5 ביוני 2021 ערך דה סילבה את הופעת הבכורה שלו בנבחרת סרי לנקה, בהפסד 3-2 לנבחרת לבנון במסגרת מוקדמות מונדיאל 2022. ב-4 באוקטובר הבקיע את שער הבכורה שלו בנבחרת, בהפסד 3-2 לנבחרת נפאל במסגרת אליפות דרום אסיה 2021. דילון דה סילבה, באתר Transfermarkt דילון דה סילבה, באתר Soccerway דילון דה סילבה, באתר WorldFootball.net דילון דה סילבה, באתר National Football Teams דילון דה סילבה, באתר FootballDatabase.eu דילון דה סילבה, באתר ESPN U23s in profile: Dillon De Silva באתר הרשמי של קווינס פארק ריינג'רס (באנגלית) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "דילון דה סילבה".
Tel Aviv Air

תל אביב אייר (Tel Aviv Air) הייתה חברת תעופה גרמנית, אשר הפעילה טיסות לתל אביב-יפו (נמל התעופה בן-גוריון) בלבד. החברה הפעילה טיסות בקו המבורג-תל אביב-יפו. החברה הוקמה בשנת 2020 על-ידי שני אנשי עסקים: שלמה אלמגור, ישראלי החי בגרמניה, ופאול סקודלארו. במרץ 2022 החלה החברה להפעיל מטוס בואינג 737-800 המבצע שתי טיסות שבועיות בקו המבורג-תל אביב-יפו. על פי פרסום באתר "חדשות תעופה", לחברה הייתה תוכנית התרחבות שכללה חכירה של מטוס נוסף מדגם איירבוס A320 עם מחלקת עסקים. החברה פשטה את הרגל והפסיקה את פעילותה במאי 2022. אתר האינטרנט הרשמי של Tel Aviv Air (בגרמנית) Tel Aviv Air, ברשת החברתית פייסבוק Tel Aviv Air, ברשת החברתית אינסטגרם שמעון יעיש, החברה החדשה שתטוס רק לישראל - "תל אביב אייר", באתר ישראל היום, 8 ביוני 2021 שמעון איפרגן, ‏חברת התעופה "תל אביב אייר" נוחתת היום לראשונה בארץ, באתר ‏מאקו‏, 6 במרץ 2022 אחרי שורה של דחיות: חברת TLV AIR יוצאת לדרך. מחירים מיוחדים לתקופת ההשקה, באתר חדשות תעופה, ‏3 בפברואר 2022 דניאל סאלמה, אחרי חודשיים בלבד: חברת התעופה "תל אביב אייר" מפסיקה לטוס, באתר ynet, 15 במאי 2022
גלגל השמש (מתקן שעשועים)

גלגל השמש (באנגלית: Sun Wheel) הוא גלגל ענק המצוי בפארק השעשועים ההרפתקה הקליפורנית של דיסני באתר הנופש דיסנילנד שבקליפורניה. שמו של המתקן מתבסס על דמות השמש המצוירת במרכז הגלגל – גלגל שנבנה בהשראת "גלגל הקסם" שהיה מצוי בקוני איילנד בשנת 1927. הייחוד של שני גלגלים אלה הוא שתאי הנוסעים אינם קבועים על היקף הגלגל אלא נוסעים על מסילות פנימה והחוצה בכוח התנועה הצנטרפוגלית של תנועת הגלגל הענק. פתיחה: 8 בפברואר 2001 (עם פתיחת פארק ההרפתקה הקליפורנית של דיסני) מתכננים: וולט דיסני אימג'ינירינג וחברת אינטמין AG קוטר: 48 מטרים תאי נוסעים: 24: 16 תאים כתומים וסגולים המסוגלים לנוע, 8 תאים אדומים שאינם נעים. משך הנסיעה במתקן: 9:00 סוג המתקן: גלגל ענק מדיה וקבצים בנושא גלגל השמש בוויקישיתוף אתר האינטרנט הרשמי של גלגל השמש